मन में भाव रखकर भगवान को पुकारो
डूंगरपुर| श्रीनाथमंदिर गेपसागर की पाल पर चल रही भागवत कथा में सोमवार को भक्तों को भगवान में विश्वास रखने की सीख दी। संत रामनिवास शास्त्री ने श्रद्धालुओं को संबोधित करते हुए कहा कि भाव से पुकारो, विश्वास होना चाहिए। अपने मन को प्रभु से जोड़कर देखो। प्रभु आपके दुख हर लेंगे।
उन्होंने कहा कि कृष्ण भक्त मीरा, भक्त प्रहलाद कलयुग के अवतार हैं। उन्होंने भगवान की भक्ति कर मोक्ष को प्राप्त किया था। उन्होंने दुखों के सागर में भगवान को पाया था। उन्होंने कहा कि वेदों में जाति व्यवस्था चार वर्णों में बांटी गई थी, लेकिन आज की राजनीति ने अपने आर्थिक लाभ के लिए धर्म को कई जातियों में बांट दिया है। उन्होंने भगवान वामन अवतार का व्याख्यान किया। कथा के मध्य में भजनों की सुगमता से भक्त मंत्रमुग्ध हो गए।
इसीतरह आकाशवाणीकॉलोनी में चल रही नौ दिवसीय भागवत गीता में सोमवार को मोह, माया और मनुष्य विकार के बारे में व्याख्यान किया गया। आयोजक रणजीतसिंह राठौड़ ने बताया कि गीता के दूसरे और तीसरे अध्याय की व्याख्यान करते हुए सती कृष्णकंवर ने कहा कि आत्मा अजर-अमर है।
मोह और अभिमान से जीवन जन्म और मृत्यु के चक्कर में पड़ता है। अपने कर्म के अनुसार वह अलग-अलग योनियों में जाता है। उन्होंने कहा कि व्यक्ति जीवन में दया, धर्म और दान करके अपने जीवन का उद्धार कर सकता है। उन्होंने कहा कि सुख-दुख धूप और छांव की तरह होते हैं। मनुष्य को दुखों में धैर्य को धारण करना चाहिए। किसी को नुकसान पहुंचाए बिना पवित्र भाव से किया गया कार्य अच्छा फल देता है।
सागवाड़ा.गामड़ाब्राह्मणिया में शिव कथा सोमवार से शुरू हुई। सुबह में कथा के मुख्य यजमान लीला बाई जोशी, गटुलाल रतनजी प्रजापत भारती देवी सुभाष मेहता के निवास से पौथी यात्रा निकाली गई। जो गांव के विभिन्न मार्गों से होती हुए कथा स्थल वृंदावन वाटिका पहुंची।
जहां डॉ. राजेंद्र प्रसाद भट्ट घोटाद द्वारा दीप प्रज्जवलन करने के बाद मुख्य यजमान द्वारा व्यास पीठ पूजन कथाकार चेतन रावल का स्वागत किया गया। जिसके बाद कथाकार ने श्रद्धालुओं को संबोधित करते हुए शिव पुराण सुनने पारायण करने की विधि बताई। कथाकार ने कहा कि एक चित्त होकर स्वयं के मन को भगवान शिव को समर्पित करके शिव पुराण का श्रवण करना चाहिए। कोई व्यक्ति चाहे कितना भी बल बुद्धिशाली हो, लेकिन विवेक और विनय के बिना व्यर्थ है। कथाकार ने कहा कि व्यक्ति अगर धर्म के मार्ग पर चल पड़े तो अर्थ, काम मोक्ष पीछे-पीछे चले आते है। उन्होंने पुत्र की व्याख्या करते हुए बताया कि ‘पुत्र-पिता का मित्र’ जीवन का सुत्र और समाज का नैत्र होना चाहिए। कथाकार ने धन की तीन गति बताते हुए कहा कि धन का विवेक अनुसार दान और भोग नहीं करने से उसका नाश हो जाता है।
कथा में प्रदीप भट्ट, बालकृष्ण भट्ट, पितांबर भट्ट, विक्रमसिंह, अमरनाथ जोशी, रमणलाल भट्ट, गणेशलाल जोशी, लालशंकर प्रजापत, महेंद्रसिंह चौहान, देवीलाल जोशी, नटवरलाल उपाध्याय, कांतिशंकर उपाध्याय, पुरूषोत्तम पंड्या, राजु भाई पंड्या, फुलशंकर उपाध्याय, पंकज उपाध्याय, भूपेश भट्ट सहित घोटाद, भीलूड़ा, ठाकरड़ा आसपास क्षेत्र के श्रद्धालु मौजूद थे।
सागवाड़ा.गौरेश्वरमहादेव मंदिर में 11 से 19 फरवरी तक होने वाली शिव कथा के आयोजन को लेकर आयोजकों ने कथावाचक गिरी बापू से भेंट की। भूपेंद्र पंड्या ने बताया कि कथावाचक ने मुख्य यजमान कमलेश सिंह राव सहित आयोजन समिति के सदस्यों को मुहूर्त का नारीयल देकर आशीर्वाद दिया। इस दौरान लालजी पाटीदार, देवीलाल कलाल, कचरू लाल पाटीदार, शैलेष जोशी, मनोज श्रीमाली उपस्थित थे।
सरोदा.सीनियरस्कूल सरोदा में गीता ज्ञान प्रवाह का समापन शिवनारायण दीक्षित, जयदेव दीक्षित, विधायक अनिता कटारा के सानिध्य में हुआ। स्वामी शांति धर्मानंद सरस्वती ने गीता वाचन का संकल्प दिलाया। स्वामी ओमप्रकाश नंदजी सरस्वती ने कहा कि कर्म द्वारा अंत:करण की शुद्धि होकर श्रद्धा उत्पन्न होती है। गुरु भाई डायालाल उपाध्याय, भाविप अध्यक्ष जगदीश मेहता, उदय आचार्य, किशोर उपाध्याय, हितेश रावल, किशोर भट्ट, चिमन पटेल, प्रदीप पाठक को शाॅल ओढ़ाकर सम्मान किया। संचालन वैभव पाठक गीता आरती का लाभ किशोर उपाध्याय ने लिया।
पुनाली.भागवतकथा के अंतिम महाराज रुद्रेंद्रशेखर महाराज ने कहा कि भगवान ने इंद्र के गर्व को तोड़ने के लिए गोवर्धन की पूजा करवाई थी। ब्रह्मचारी को कर्मकांड गृहस्थ को उपासना कांड, वानप्रस्थ को ज्ञान कांड मार्ग बतलाया है। जिस प्रकार घर को हर दिन झाडू से साफ करने की जरूरत है। उसी तरह हर दिन सत्संग से मन को शुद्ध करने की भी आवश्यकता बताई। श्रीकृष्ण ने गोप बालक गाय, बछड़ों का रूप लेकर ब्रह्मा को अपनी माया का दर्शन कराया था। यज्ञ की पूर्णाहुति हवन यजमान परिवारों में पुरुषोत्तम, देवीलाल, रघुनाथ, रमेश भाई, रेवाशंकर, सुरेश ने की। वैदिक मंत्रों के साथ पं. संजय शास्त्री, कान्हा महाराज ने पूर्णाहुति यज्ञ का समापन किया। महाप्रसाद पुनाली पाटीदार समाज की ओर किया गया। सुदामा झांकी में यामिनी जोशी, रानू पंड्या, जिगर जोशी, विनीत रावल, कपिल, योगेश परमार ने भाग लिया। मुख्य अतिथि प्रभु पंड्या थे। संचालन रमेश भट्ट ने किया।
सीमलवाड़ा.धंबोलाकस्बे में सोमवार को हनुमान मंदिर का पाटोत्सव मनाया गया। पंचदेव मंदिर संस्थान की ओर से सुबह झांकी, शाम को सुंदरकांड, महाआरती, महाप्रसादी का आयोजन हुआ। पंचदेव मंदिर संस्थान अध्यक्ष गुणवंत पंड्या, कमलेश मेहता, मोहनलाल पंड्या, किशोर पंड्या, रमेश पंड्या, विजय पंड्या, लालशकंर भट्ट, नीलेश पंड्या, अरूण पंड्या, किरीट पंड्या, विपिन पंड्या, सुनील भट्ट, दिनेश पंड्या मौजूद रहे।
सागवाड़ा. नंदौड़ में भामाशाहों को सम्मानित करते अतिथि।
सागवाड़ा. शिवलिंग का पूजन करते श्रद्धालु।
hin_Deva hin_Deva hin_Deva hin_Deva hin_Deva hin_Deva hin_Deva mai_Deva awa_Deva awa_Deva hin_Deva awa_Deva hin_Deva awa_Deva